బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
13 ఏళ్లు మృత్యువుతో పోరాడి ఓడిన మహేష్ వీరాభిమాని.. కంటతడి పెట్టిస్తోన్న స్నేహితుడి లేఖ
శ్రీరామ్ మృతి, అతను ఎలా చనిపోయాడు అనే విషయాలను పొందిపరిచి అతడి స్నేహితుడు ఒక లేఖ రాశారు. ఈ లేఖను వీలైనంత ఎక్కువ మందికి పంపమని వేడుకుంటున్నాడు. రాజమండ్రిలో శ్రీరామ్ ఇంటికి వెళ్లి అతని తల్లిని ఓదార్చాలని లేఖ ద్వారా మిగిలిన స్నేహితులు, శ్రేయోభిలాషులను కోరుతున్నాడు.
Samayam Telugu | Updated:
May 26, 2019, 02:54PM IST
13 ఏళ్లు మృత్యువుతో పోరాడి ఓడిన మహేష్ వీరాభిమాని.. కంటతడి పెట్టిస్తోన్న స్నేహిత...
హైలైట్స్
13 ఏళ్లపాటు కాలేయం వ్యాధితో బాధపడిన శ్రీరామ్ తేజ్
కాలేయ దానానికి ముందుకు రాని కుటుంబసభ్యులు, స్నేహితులు
శ్రీరామ్ అనుభవించిన బాధను లేఖ రూపంలో వెల్లడించిన ఒక స్నేహితుడు
తూర్పుగోదావరి జిల్లా రాజమండ్రికి చెందిన శ్రీరామ్ తేజ్.. సూపర్ స్టార్ మహేష్ బాబుకు వీరాభిమాని. ‘కోనసీమ కుర్రాడు’ పేరుతో ట్విట్టర్‌లో పేజీని మెయింటేన్ చేసిన శ్రీరామ్.. ప్రొఫైల్ పిక్‌గా మహేష్ బాబు ఫొటోను పెట్టుకున్నాడు. కానీ, తన ట్విట్టర్ అకౌంట్‌లో ఎక్కువగా బ్లడ్ డొనేషన్ గురించే ట్వీట్లు పెట్టేవాడు. ఫలానా వారికి ఫలానా గ్రూప్ బ్లడ్ కావాలి.. ఎవరైనా దాతలు ముందుకు రావొచ్చు అంటూ ట్వీట్లు చేసేవాడు. ఒకరి ప్రాణాన్ని కాపడటానికి శ్రీరామ్ ఇంత తాపత్రయం ఎందుకు పడేవాడో తాజాగా అతని స్నేహితుడు రాసిన లేఖను చదివితే అర్థమవుతోంది. గత 13 ఏళ్లుగా మృత్యువుతో పోరాడిన శ్రీరామ్.. ఇటీవల కన్నుమూశాడు.
Visit Site
Recommended byColombia
శ్రీరామ్ మృతి, అతను ఎలా చనిపోయాడు అనే విషయాలను పొందిపరిచి అతడి స్నేహితుడు ఒక లేఖ రాశారు. ఈ లేఖను వీలైనంత ఎక్కువ మందికి పంపమని వేడుకుంటున్నాడు. రాజమండ్రిలో శ్రీరామ్ ఇంటికి వెళ్లి అతని తల్లిని ఓదార్చాలని లేఖ ద్వారా మిగిలిన స్నేహితులు, శ్రేయోభిలాషులను కోరుతున్నాడు. ఆ లేఖ చదివితే ఎవరి కళ్లయినా చెమర్చకమానవు. శ్రీరామ్ మృతిపై స్పందించాలని ఇప్పటికే మహేష్ అభిమానులు ఆయన్ని ట్విట్టర్ ద్వారా కోరుతున్నారు. ఒక ట్వీట్ చేయమని వేడుకుంటున్నారు. శ్రీరామ్ స్నేహితుడు లేఖలో రాసిన వివరాలు ఇలా ఉన్నాయి..
‘శ్రీరామ్‌కు కాలేయ సంబంధిత వ్యాధి సోకడంతో 2006లో అతనికి డయాగ్నస్ చేశారు. అతను కోమాలోకి వెళ్లిపోయాడు. తన శక్తిని ఇనుమడించుకుని మళ్లీ కోలుకున్నాడు. గత 13 ఏళ్లుగా ఈ సమస్యతో పోరాడుతూనే ఉన్నాడు. గొప్ప శక్తి కలిగిన పోరాట యోధుడు అతను. కానీ, 2017 చివరికి వచ్చేసరికి అతని ఆరోగ్యం మరింత క్షీణించింది. మరో రెండు నెలల్లో కాలేయం మార్పిడి చేయకపోతే బతకడం కష్టమని డాక్టర్లు స్పష్టం చేశారు. ఒక బతికున్న వ్యక్తి నుంచి సేకరించిన కాలేయం మాత్రమే అతన్ని కాపాడగలదని డాక్టర్లు చెప్పారు. దురదృష్టవశాత్తు అతడి బ్లెడ్ గ్రూప్ కలిగిన కుటుంబసభ్యులు కానీ, స్నేహితులు కానీ ముందుకు రాలేదు (ఈ విషయం చెప్పడానికి నేను సిగ్గుపడుతున్నాను).
అయినప్పటికీ, తనలోని దృఢ నిశ్చయంతో ఈరోజు వరకు పోరాడాడు. 2 నెలల సమయాన్ని 18 నెలలు చేశాడు. ఇలా ప్రాణాలతో పోరాటం చేయడం అతనికి అంత సులభం కాదు. ప్రతి రాత్రి, ప్రతి రోజూ అతను పడుతోన్న బాధను తట్టుకోవడం మనవల్ల కూడా కాదు. అతనొక యోధుడు. అతను ఎప్పటికీ గుర్తుండిపోతాడు. 15 ఏళ్లుగా అతను నాకు తెలుసు. 15 ఏళ్లు అతనితో పాటు పెరిగాను. అలాంటి వ్యక్తికి స్నేహితుడిని అయినందుకు గర్వపడుతున్నాను. అరుదైన, స్వచ్ఛమైన వ్యక్తితో నేను జీవించాను’ అని తన లేఖలో శ్రీరామ్ తేజ్ స్నేహితుడు పేర్కొన్నారు.
‘చివరిగా మళ్లీ మీ అందరినీ కోరుకునేది, వీలైతే ఒకసారి రాజమండ్రిలో వాడి ఇంటికి వెళ్లండి, రెండు మాటలు వాడి గురించి మాట్లాడండి, వాళ్ల అమ్మగారికి ధైర్యం వస్తుంది. ఎంత మంది స్నేహితులని సంపాదించుకుని వెళ్లాడో ఆవిడకి జీవితాంతం గుర్తుంటుంది. మనం తీర్చలేని ఒక లోటులో ఆవిడకు ఇవ్వగలిగే ఒక చిన్న ఆనందం ఇదే అవుతుంది. దయచేసి ఈ విషయాన్ని దృష్టిలో పెట్టుకోండి’ అని చివరిగా అతను తన లేఖలో పేర్కొన్నాడు. ఈ లేఖను వీలైంత మందికి పంపమని కోరాడు.
Please don’t take it otherwise for multiple messages . @sreeramtej ’s friend is very emotional & took time to comp… https://t.co/Ls6SPvyzju
&mdash; Dr. PrasadReddy (PB) (@pb_tfi_fan) 1558761814000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.